b'\n_START_ARTICLE_\nNBN Co\n_START_PARAGRAPH_\nNBN Co Limited er et australsk statlig selskap som ble etablert for \xc3\xa5 utvikle, bygge og drifte Australias nasjonale bredb\xc3\xa5ndsnett (NBN). Selskapet ble grunnlagt 9. april 2009, og fikk sitt n\xc3\xa5v\xc3\xa6rende navn 6. oktober samme \xc3\xa5r._NEWLINE_NBN Co eies av den australske staten ved kommunikasjonsministeren og finansministeren. De to ministerne er solidariske aksjeeiere, og utnevner et styre som angir strategisk retning for selskapet._NEWLINE_Selskapet har sitt hovedkontor i Melbourne i Victoria.'